rlitschk/wikidir huggingface dataset:
Kamtschatka (russisch Камчатка) isch e Halbinsle im ostasiatische Däil vo Russland. Verwaltigstechnisch ghöört si zur Region Kamtschatka vom Föderazionskräis Färne Oste. 1996 isch d Vulkanregion vo Kamtschatka, wo zum grösste Däil e Naturpark isch, vo dr UNESCO zum Wältnaturerb erkläärt worde. Kamtschatka het e Flechi vo öbbe 370'000 km² (5 % gröösser as Dütschland) und isch die grössti Halbinsle in Ostasie. Si befindet sich zwüschen em Beringmeer und em Nordpazifik im Oste und em Ochotskische Meer im Weste. Si goot vo Ostsibirie gege Süde und d Inselchetti vo de Kurile isch iiri Fortsetzig in Richdig Japan. Die wichdigsti Stadt vo Kamtschatka isch Petropawlowsk-Kamtschatski, wo an dr Awatscha-Bucht lit und zu de grösste Naturhääfe uf dr Wält zelt. Ärdgschichtlig isch Kamtschatka e seer jungs Land. Sit öbbe zwäi Millione Joor schiebt sich die pazifischi Ärdblatte mit ere Gschwindigkäit vo acht bis zää Santimeter im Joor under e Rand vo dr öirasische Blatte und druckt d Halbinsle gege uufe. D Halbinsle isch 1200 km lang und bis zu 450 km bräit. Die geografischi Bräiti isch 51° bis 62° N, d Lengi 160° E. Uf Kamtschatka befinde sich 29 aktivi Vulkan (vo im Ganze mee as 160) und e Hufe Geysir. Im Joor
D Alternative für Deutschland (churz: AfD, alem. Alternativ fir Dytschland) isch e rächtspopulistischi dytschi Bartei mit rächtsextreme Tendänze. Si isch 6. Februar 2013 grindet wore un het sich zum erschte Mol im Septämber 2013 bi dr Bundesdagswahl un dr Landdagswahl z Hesse zur Wahl gstellt. Bi dr Europawahl 2014 isch d Bartei uf 7 % vu dr Stimme chuu un het dodermit zum erschte Mol iberregionali Mandat iberchuu. Anne 2014 isch si in d Landesbarlemänt vu Sachse, Brandeburg un Thüringen yyzoge, 2015 in die vu Hamburg un Bremen, 2016 in d Landdäg vu Bade-Wirttebärg, Berlin, Mecklenburg-Vorpommern, Rhyland-Pfalz un Sachse-Anhalt, 2017 in d Landdäg vum Saarland, vu Schleswig-Hostein un vu Nordrhy-Weschtfale un 2018 in d Landdäg vu Bayern un Hesse. Bi dr Bundesdagswahl 2017 isch si drittsterkschti Chraft wore. Barteisprächer isch dr Tino Chrupalla. Bis zue sym Barteiuusdrit im Jänner 2022 isch au dr Jörg Meuthen Barteisprächer gsii. Bis im Juli 2015 sin dr Konrad Adam, dr Bernd Lucke un d Frauke Petry d Barteisprächer gsii. Noch eme monetelange innerbardeilige Machtkampf isch d Petry zue dr erschte Barteisprächeri gwehlt wore, dr Jörg Meuthen zum zweete. Dodruf het si dr „Weckruf 2015“, wu churz dervor vum Lucke grindet woren isch, vu dr
Petropawlowsk-Kamtschatski (russisch Петропа́вловск-Камча́тский, uf Dütsch „Peter-Paul-Stadt in Kamtschatka“) isch d Hauptstadt vo dr Region Kamtschatka im Föderationskreis Färnost vo Russland. Dr Ort isch 1740 gründet worde und het dr Status von ere Stadt sit 1812. Petropawlowsk-Kamtschatski het 179'780 Iiwooner (2010). In dr Stadt befinde sich u. a. wüsseschaftligi Instituzioone für d Forschig vo de Ozean. Es git dört e Monitoring-Stazioon vom SDCM-Süsteem. Wichdigi wirtschaftligi Zwiig si d Fischereiwirtschaft und d Wärftindustrii. Notiz: Date vo dr Volkszelig Commons: Petropawlowsk-Kamtschatski – Sammlig vo Multimediadateie Offizielle Webseite der Stadtverwaltung (russisch) Petropawlowsk auf mojgorod.ru (russisch)
Rongo isch in dr Müthologii vo de Māori in Nöiseeland dr Gott vom Landbau, wo die kultivierte Naarigspflanze loot lo waggse. Er isch e Soon vom himmlische Bäärli Rangi und Papa, Vater Himmel und Mueter Ärde. Im Rongo si Naame bedütet in dr Sprooch vo de Māori 'Friide'. Dr Rongo isch bsundrigs dr Gott vo dr Kūmara, also em Süesshärdöpfel, vo de Köilelilie und andere kultivierte Pflanze. Im Rongo si Brueder Haumia-tiketike hingege isch dr Gott vo de Naarigspflanze, wo wild waggse. Bäidi lääbe under em Schutz vo iirer Mueter Papa, dr Mueter Ärde, nochdäm si vor iirem zornige Brueder Tāwhirimātea häi müesse Schutz sueche. Im Rongo egglet s vor bluetige Opfer. Er het s Singe und s Feste gärn. Uf Tahiti säit men em Ro'o, uf Hawaiʻi Lono. Uf Mangareva isch er zum Räägegott worde, wo im Räägebooge erschiint. B. G. Biggs: Maori Myths and Traditions. In: A. H. McLintock (Hrsg.): Encyclopaedia of New Zealand. Band 2: H – P. Owen, Wellington 1966, S. 447–454. George Grey: Nga Mahi a Nga Tupuna. 4th edition. Reed, Wellington u. a. 1971, ISBN 0-589-00431-X. George Grey: Polynesian Mythology, and ancient traditional history of the New Zealand race, as furnished by their priests
De Josef Brandel (au Joseph Brandel, * 30. Oktober 1901 z Friburg; † 15. Jänner 1964 ebd.) isch vu 1956 bis 1962 Owerburgermeischter vu de Stadt Friburg im Brisgau gsii. Als Suhn vun eme Korbwarehändler isch er dur de Pfarrer Heinrich Hansjakob uf de Name Josef Florian Franz deift wore. Noch em Abitur anne 1920 het er z Friburg studiert un isch aktiv Mitglid vu de katholische Studenteverbindig Germania-Hohentwiel im Kartellverband wore. Er het in de Merianstraße 5 gwohnt. Anne 1924 het er s Referendarexame abgleit, het 1925 zum Dr. jur. promoviert un het 1927 s 2. juristisch Staatsexame bstande. Anne 1928 isch er in de Dienscht vu de Stadt Friburg un dert Stadtrechtsrot wore. Im Johr 1939 het er Christina Maria Kissel vu Worms ghirote. Noch em Zweite Weltkrieg het de Brandel als uubelastet gulte un isch 1945 zum ständige Verdretter vum Owerburgermeischter ernennt wore. Er isch Leiter vum Rechtsamt un Dezernent fir s Baudezernat wore. Ab 1948 het er offiziell de Titel „Bürgermeister“ drait. Als Leiter vu de Bauverwaltig isch de Brandel – zämme mit de Owerbaudirektore Joseph Schlippe un ab 1951 Hans Geiges – fir de Widerufbau vu de Innestadt im alte mittelalterlige Maßstab verantwortlig gsii. Dezue
Bundesdagswahl 2013 Vorlaifig amtlig Ergebnis (299 Wahlchrais – 71,5 % Wahlbedailigung – 1,3 % uugiltigi Stimme) % 50 40 30 20 10 0 41,5 25,7 8,6 8,4 4,8 4,7 2,2 1,3 2,8 Union SPD Linke Grüne FDP AfD Piraten NPD Sonst. Gwinn un Verluscht im Verglych zue 2009 %p 8 6 4 2 0 -2 -4 -6 -8 -10 +7,7 +2,7 −3,3 −2,3 −9,8 +4,7 +0,2 −0,2 +0,3 Union SPD Linke Grüne FDP AfD Piraten NPD Sonst. D Wahl zum 18. Dytsche Bundesdag het am 22. Septämber 2013 stattgfunde, zytglych mit dr Landdagswahl z Hesse. Syt dr Bundestagswahl 2009 regiert e schwarz-geeli Koalition us CDU, CSU un FDP unter dr Bundeschanzleri Angela Merkel (Kabinett Merkel II). D SPD, Die Linke un Bündnis 90/Die Grünen bilde d Opposition im Dytsche Bundesdag. Zue dr Wahl sin 34 Barteien aadrätte. Dodervu hän 30 Barteie mit Landeslischte kandidiert, vier nume mit Chraisvorschleg. Insgsamt hän 4.451 Lyt fir dr Bundesdag kandidiert, dodervu 1.149 Fraue. In dr 16 Länder sin insgsamt 233 Landeslischte vu 30 Barteien zuegloo wore. In dr 299 Wahlchrais hän 2705 Lyt kandidiert. CDU – Christlich Demokratische Union Deutschlands (nit z Bayern; 254 Chraiswahlvorschleg) SPD – Sozialdemokratische Partei Deutschlands (in allne Bundesländer; 299
Dr Eugen-Keidel-Durm, au Schauinslanddurm, isch en 31 Meter hoche Uussichtsdurm uf em Gipfel vum Schauinsland. S Böuwärch zaichnet sich uus dur sy uugwehnligi Form: Di dreieckig Blattform wird drait vu drei im Fryybeger Stadtwald am Schauinsland gschlaane Douglasie, wu ne uffige stählerne Stäägenufgang derzwischen iber 85 Stapfle uffe fiert uf en iberdachti Blattform, wu rund 22 Meter hoch lyt. Vu doo uus het mer e Rundblick in di sidlig Oberrhyyebeni un – bi gueter Wätterlag – uf d Vogese, iber dr Hochschwarzwald mit em eschtlig gläägene Fälberg un – bi klarer Sicht – bis in d Schwyzer Alpe. E Rundwäg vu rund zwee Kilometer Lengi fiert vu dr Bärgstation vu dr Schauinslandbahn zum Durm. Au ne Huffe anderi Wanderwäg fiere do aane. Dr Durm isch anne 1981 böue woe. Är isch gnännt noch em Eugen Keidel (1909–1991), wu vu 1962 bis 1982 Oberburgermaischter vu Fryybeg gsii isch. Eugen-Keidel-Turm. In: Structurae. Bilder vum Durm un Rundumblick 47.9119444444447.8986111111111Koordinate: 47° 54′ 43″ N, 7° 53′ 55″ O
D Thekla Walker (* 28. März 1969 z Dülmen) isch e dytschi Bolitikeri (Bindnis 90/Di Griene) un syt 2016 Mitglid vum Landdag vu Bade-Wirttebärg. Syt Mai 2021 isch si bade-wirttebärgischi Minischteri fir Umwält, Klima un Energiwirtschaft. D Thekla Walker het s Abitur anne 1988 z Schelglenge absolviert un het derno vu 1989 bis 1997 an dr Universitet Dibenge Gschicht un Amerikanischtik studiert (ohni Abschluss). Vu 1993 bis 1999 het si im Huus vu dr Gschicht Bade-Wirttebärg gschafft, vu 2002 bis 2004 isch si Beufdraiti vu dr Stadt Geppenge fir Marketing gsii. 2002 bis 2003 het si an dr Naturschuel Fryybeg e Wyterbildig zur Naturpedagogi gmacht un vu 2003 bis 2006 am Seminar fir Waldorfpedagogik an dr Freie Hochschuel Stuegert e beruefsbeglaitende Kurs zur Uusbildig zum Klasselehrer. Vu 2004 bis 2005 het si as freji Mitarbaiteri bim Evangelische Missionswärch z Sidweschtdytschland un em Evangelische Verain fir d Schneller-Schuele im Noche Oschte gschafft. Derne isch si bis 2008 Referänti füi Presse- un Effetligkaitsarbet bim Bund vu dr Freie Waldorfschuele gsii. Anne 2009 isch si Projäktlaiteri bim NABU Stuegert un Dozänti fir Naturpedagogik an dr Duale Hochschuel Bade-Wirttebärg z Stuegert wore. Si isch ghyrote un het zwai Chinder. D Thekla Walker engaschiert sich
Tapu (oder tabu) isch e Konzept, wo in e Hufe polynesische Kulture vorchunnt, zum Bischbil in dr Kultur vo de Maori und uf Tonga. Es bezäichnet öbbis Häiligs oder Gweihts. S Wort in dr hawaiische Sprooch, wo däm entspricht, isch kapu. In dr Dradizioon vo de Māori und uf Tonga isch tapu (Māori) oder tabu (Tonga) öbbis Unaadastbars, Unverletzligs, Ghäiligts. Sache oder Örter, wo tapu si, döfe nit aaglängt oder bsuecht wärde. In mängge Fäll daf mä nid emol über s tapu schwätze. Vilmol wird s Konzept brucht, zum lääbenswichdigi Ressurse vor Raubbau schütze. Bevor d Öiropäer uf Hawaii choo si, het mä dört mit eme kapu dr Fischfang begränzt, und d Gsamterträg si wääsentlig hööcher gsi as zu jedere Zit sit denn. In dr Wält vo de Māori häi tohunga (z. B. Briester) s tabu brucht, zum zum Bischbil Fischweijer z schütze. Mä findet s Wort tapu in e Hufe Ortsnääme, zum Bischbil in wai-o-tapu, übersetzt ‹häiligs Wasser›. S dütsche Wort Tabu (änglisch: Taboo) chunnt vo doo. Dr erst Öiropäer, wo s Wort Taboo brucht het isch dr James Cook gsi, won er 1777 uf Tonga choo isch. Am Aafang vom 20. Joorhundert isch dr Begriff as Tabu uf
De Franz Anton Josef Kerber (* 25. Februar 1901 z Friburg im Brisgau; † zwische April un em 4. September 1945) isch vu 1933 bis 1945 Owerburgermeischter vu de Stadt Friburg gsii. De Franz Kerber het scho frie im „Freikorps Oberland“ mitgmacht. Er het Volkswirtschaftslehr studiert un het s Studium mit em Diplom abgschlosse. 1925 het er an de Universität Erlangen promovoert iwer di wirtschaftlig Lag vum Rebbau z Bade. Im Johr 1930 isch er in d NSDAP iidrette, isch 1932 Kreisleiter vu de NSDAP, Hauptschriftleiter vu de NSDAP-Zittig Der Alemanne un Gau- un Richsredner wore. In dere Funktion het er no de Machtiwernahm vu de NSDAP mit ere Hetzkampagne aagfange gege de amtierend Owerburgermeischter Karl Bender, wu zue de Beurlauwig vum Bender am 9. April 1933 gfiert het. De Kerber isch am Dag denoo zum Noofolger vum Bender ernennt wore. Anne 1936 isch er Gauamtsleiter fir Kommunalbolitik z Bade wore. 1938 isch er in d SS iidrette, wu er 1941 zum Owersturmbannfierer beferderet wore isch. Vu 1939 bis Juni 1943 het er in de Wehrmacht dient. Ab 1937 isch de Kerber au Mitglid vum Kolonialbeirot vum Gauverband Bade im Richskolonialbund gsii. Scho 1935 isch er Mitglid vu de Gsellschaft
Dr Greis (* 3. April 1978 z Lausanne; bürgerleche Name Grégoire Vuilleumier) isch e bekannte Bärner Mundart-Rapper. Zämme mit em Poul Prügu (friener Eron), em Phantwo und em Krust bildet är d Gruppe PVP. PVP ghört zämme mit dr Band Wurzel 5 (Serej, Tiersch, Dienson), dä beide MC's Thomes & Baze sowie de beide Dj's Link und Skoob zur Chlyklass-Crew. Zämme mit em dütsche Curse, em Baselbieter Taz (ghört zu Tafs, WB-Tal) und em Claud als Produzänt het ärs Album Prestige usebrocht. Dr Greis thematisiert ärnsthafti Theme wie soziali Missständ, persönligi Problem oder die aktuelli Wält- und Lokalpolitik. So behandlet er kritisch d Problem vo dr Globalisierig oder dr Spanisch Bürgerchrieg. Er het sich au gege d SVP gstellt, dr Rassismus an Pranger gstellt und soziali Grächtikeit verlangt. Er macht sich mänggisch aber au über d Hip-Hop-Szene lustig. www.chlyklass.ch greis.chlyklass.ch Diskographie und meh Infos Greis.ch/blog
Landtagswahl 2006 (in %) % 50 40 30 20 10 0 44,2 25,2 11,7 10,7 3,1 2,5 2,6 CDU SPD Grüne FDP WASG REP Sonst. Gwinn un Verluscht im Verglych zue 2001 %p 4 2 0 -2 -4 -6 -8 -10 −0,6 −8,1 +4,0 +2,6 +3,1 −1,9 +0,9 CDU SPD Grüne FDP WASG REP Sonst. D Landdagswahl z Bade-Wirttebärg 2006 het am 26. Merz stattgfunde. D CDU unter em Minischterbresidänt Günther Oettinger, wu syt 2005 amtiert het, het mit 44,2 % lychti Stimmeverluscht iberchuu, d SPD unter dr Landesvorsitzeri Ute Vogt isch uf 25,2 % abgstirzt un het – no 1996 – ihre bis dert zwaitschlächtscht Wahlergebnis z Bade-Wirttebärg iberchuu. Mit Uusnahm vum Wahlchrais Manne I het d CDU alli Diräktmandat gwunne. Di Griene hän mit 11,7 % ihre bis dert zwaitbescht Wahlergebnis no 1996 kriegt un isch wider drittsterkschti Bartei wore. Zuelege chenne het au d FDP, wu uf 10,7 % chuu isch, was ihre bescht Ergebnis syt 1968 darstellt un zum erschte Mol syt däre Zyt au wider im zwoostellige Beraich glägen isch. Näbe dr vier im Landdag verdrättene Barteie sin nume d WASG un d Republikaner in allne Wahlchrais aadrätte. D WASG het mit 3,1 % vu
De Eugen Keidel (* 4. September 1909 z Manne; † 31. Dezember 1991 z Friburg) isch vu 1962 bis 1982 Owerburgermeischter vu Friburg im Brisgau gsii. Drotz dass er Mitglid vu de SPD gsii isch, het er au witt bis in s burgerlig Lager großi Unterstitzig kenne finde. De Keidel kunnt us ere liberal iigstellte badische Familie. Er het z Friburg, z Minche, z Berlin un z Heidelberg Rechts- un Staatswisseschafte studiert. Sitt 1929 isch er Mitglid vum Corps Rhenania Friburg gsii. Anne 1937 het er z Heidelberg zum Doktor vu de Recht promoviert. Vu 1938 bis 1946 het de Eugen Keidel in ere leitende Position in de Maschinefabrik Buckau R. Wolf z Magdeburg gschafft. Dezwische isch er 1944/45 zur Wehrmacht iizoge wore. Ab 1947 het er in de Stadtverwaltig vu Karlsrue gschafft, ab 1955 als Stadtdirektor Dert isch er zerscht fir d Neiornig vu de Wirtschafts- un Versorgigsiirichtige verantwortlig gsii, deno isch er Leiter vum Schuel- un Kulturreferates wore. Anne 1962 Keidel z Friburg fir s Amt vum Owerburgermeischter kandidiert. Im erschte Wahlgang isch er knapp vor em Friburger Burgermeischter Gerhard Graf glege, isch awer nit iwer 50 Prozent kumme. Im zwote Wahlgang am 7. Oktower isch er deno
Ido isch e künschtligi Sprooch (Plansprooch). Si isch 1907 vom französische Mathematiker und Philosoph Louis Couturat zämme mit em französische Huuslehrer Louis de Beaufront uf der Basis vom Esperanto erschaffe worde. S Esperanto, wo 1887 entwicklet worden isch, isch ihm und andere nit eiheitlig und logisch gnueg gsi. Si hai au dr Wortschatz vom Esperanto veränderet und en so international wie möglig gmacht. Drzue hai si ihrem Projekt e sehr präzises Wortableitigssystem ge, wo vo Kritiker – wie de Ahänger vom Esperanto – als schwerfellig bezeichnet wird. Im Vergliich zum Esperanto wird Ido nume vo relativ wenig Lüüt gschwätzt, wohrschiinlig numen ä baar duusig. Aber d Wikipedia in dere Sprooch het immerhi über 26'000 Artikel (2015). Alli Subschtantiv änden off -o, alli Adjektiv off -a, alli Adverb off -e. Alli Verb ände of -as im Präsens, uf -is in dr Vergangeheitsform und uf -os in dr Zuekumft. D Mehrzahländig im Ido isch -i. Byschpil: puero = Bueb pueri = Buebe vorto = Wort vorti = Wörter Us dr Übersetzig vom Le petit prince, uf Ido La Princeto –Bona nokto! –dicis la surprizata princeto. –Bona nokto! –dicis la serpento. –Adsur qua planeto me falis? –questionis la princeto. –Adsur Tero, sur Afrika.
Dr Charles Clerke (* 22. August 1741 z Wethersfield, Essex, Ängland; † 22. August 1779 uf See vor Kamtschatka Russland) isch e britische Seefaarer gsi. Er het dr John Byron und dr James Cook uf iire Entdeckigsräise in d Südsee begläitet. Dr Charles Clerke isch uf ere Farm as dr viert Soon vom ene Richder z Wethersfield, won e Dorf in dr Groofschaft Essex isch, uf d Wält choo. Mit drizääni isch er uf d Royal Navy Academy z Portsmouth gange und isch Kadett worde. Im Siibejöörige Chrieg het er uf dr HMS Dorsetshire dient und uf dr HMS Bellona. 1764 bis 1766 isch er uf dr HMS Dolphin under em Kommando vom Captain John Byron um d Wält gseeglet, wo si e Hufe Insle für Öiropa entdeggt häi. Uf dr erste Räis vom James Cook (1768–1771) isch er Midshipman uf em Schiff HMB Endeavour gsi. Uf dr zwäite Räis (1772–1775) het er as Lieutenant uf dr Resolution dient. Uf dr dritte Räis (1776–1779) isch er Captain uf dr HMS Discovery gsi. Wo dr James Cook 1779 uf Hawaii vo de Iihäimische verstoche worde isch, het dr Clerke s Kommando über d Resolution und über die ganzi Expedizioon übernoo. Er
Under ere Seebestattig verstoot mä e Bestattig vo dr Liiche vom ene Doote oder vo däm sinere Äsche uf See. Uf See si bis ins früeje 20. Joorhundert fast nume Persone bestattet worde, wo an Bord gstorbe si und wo mä d Liiche nid an Land het chönne begraabe. Das het us verschiidene Gründ chönne bassiere, under anderem au us Angst vor dr Verbräitig vo Süüche. Historischi Bischbil si zum Bischbil d Seebestattige vom Sir Francis Drake und vom James Cook. Noch Seeschlachte het mä die Doote vilmol im Meer bestattet, und eso si au Liiche vo Opfer vo Schiffsunglück wie däm vo dr RMS Titanic, wo uf See gfunde worde si, bestattet worde. Sältener isch gsi, ass mä d Särg vo Seelüt, wo an Land gstorbe si, im Meer bestattet het. Das isch vor allem bi deene vo dr Marine as en eerenvolli Form vo dr Bestattig aagluegt worde und isch mit eme entsprächende milidäärische Zeremoniell vorgnoo worde. Sit em Aafang vom 20. Joorhundert isch in Öiropa d Kremierig mee und mee ufchoo. Gliichzitig het d Seebestattig iire Charakter as Notbestattig für sonigi, wo uf See gstorbe si verlore und d Bestattig im Meer vo dr Äsche vo Doote
De Dieter Salomon (* 9. Augschte 1960 z Melbourne, Auschtralie) isch e ditsche Bolitiker (Bindnis 90/Di Griene). Er isch vo d 1. Juli. 2002 bis 2018 Owerburgermeischter vu de Stadt Friburg im Brisgau gsi. Devor isch er 1992 Mitglid vum Landdag vu Bade-Wirtteberg un ab 2000 Fraktionsvorsitzer gsii. De Großvater vum Dieter Salomon isch mit siner dritte Frau un sine acht Kinder uf Auschtralie uusgwanderet. Eis vu dene Kinder isch sini Mueter gsi, wu dert sine Vater kenneglehrt het. Der isch vu Hesse gsii un isch mit eme Dachdeckerunternehme au uf Auschtralie kumme un het speter als Schaffner bi de Stroßebahn un bi VW gschafft. Wu de Dieter Salomon drei Johr alt gsii isch, isch d Familie wider uf Misse im Allgäu zoge. Anne 1968 hän sich d Eltere drennt, de Dieter Salomon un sini drei Johr jingeri Schweschter sin bi dr Mueter ufgwachse. Si Abitur het de Salomon anne 1979 am Gertrud-von-le-Fort-Gymnasium z Oberschtdorf gmacht. Ab 1981 het er an de Universität Friburg Bolitikwisseschaft, Finanzwisseschaft un Romanischi Philologi studiert un het anne 1987 mit em Magister Artium abgschlosse. 1991 isch er im Fach Bolitikwisseschaft mit ere Arwet zum Demokrativerständnis vu de Griene zum Dr. phil. promoviert: Grüne Theorie und
Dr John Gore (* 1729 oder 1730 im Middlesex County z Virginia; † 10. Septämber 1790 z Greenwich) isch e britisch-amerikanische Seemaa gsi, wo für die britischi Royal Navy uf dr HMS Dolphin under em John Byron und em Samuel Wallis mitgseeglet isch. Dr Gore het dr James Cook uf dr erste und dritte Expedizioon begläitet. Uf dr dritte Expedizioon het er, wo dr James Cook und dr Charles Clerke dood gsi si, s Kommando übernoo. 1771 het er s Schiff vom Botaniker Joseph Banks uf ere Räis uf Island und zu de Hebride kommandiert. Er isch am 3. Oktober 1780 zrugg choo und isch denn zum Postcaptain beförderet worde. Er het vo denn aa z Greenwich dr Boste vom James Cook am Greenwich Hospital übernoo und isch dört 1790 gstorbe. Im Gore si Soon, wo au John ghäisse het, isch 1795 Lütnant in dr Royal Navy worde. Noch em John Gore si dr Gore Point und d Gore-Halbinsle (Gore Peninsula) im alaskische Kenai-Fjords-Nationalpark vom Kapitän Nathaniel Portlock benennt worde. Dr Portlock, wo im 18. Joorhundert d Pazifikküste im Nordweste vo Amerika erforscht het, isch e guete Fründ gsi, und dr Gore het si Familie no us Virginia kennt. Im
De Max Rudolf Keller (* 5. Dezember 1883 z Lörrach; † 1969) isch e ditsche Verwaltigsjurischt un vum 22. April 1945 bis zum 8. November 1945 Owerburgermeischter vu Friburg gsii. De Suhn vum Baurot Max Keller un sinere Frau Lina geb. Schilling isch uf Gymnasie z Friburg, z Lörrach un z Wertheim gange. Noch em Jura-Studium het er anne 1913 an de Ruprecht-Karls-Universität Heidelberg promoviert iwer Religiöse Kindererziehung nach badischem Recht. Am 16. April 1945 hän d Nationalsozialischte em Jurischt un Owerrechnigsrot Dr. Max Keller de Ufdrag vun ere „zukünftigen Wahrnehmung der Aufgaben des Oberbürgermeisters im Falle der Feindbesetzung“ gee. De Keller isch kei Miglid vu de NSDAP gsii, isch wege dem noch em Iimarsch vu de franzesische Druppe am 22. April „persona grata“ gsii un isch wege dem als „Gemeindeoberhaupt der Stunde Null“ akzeptiert wore. Endi April hän d Franzose de Keller gheiße, rund 2000 Männer im Alter vu 16 bis 55 Johr, meglig „nazis typiques“ (also sonigig, wu em Naziregime noogstande sin), fir Ufruumungsarwete ufzbiete. Am 15. Mai 1945 isch de Befehl kumme, e Internierigslager fir bolitische Häftling (frz. „camp de concentration pour internés politiques“) iizrichte. In dem Lager an de Idingerstroß hän 3000 Häftling solle Blatz finde,
B-52 sind e Band uus Schopfe gsi (bsi 2006). Die Band hett us 4 Lüüt bestande: David (Schlagzüüg) Marc (Gitarre und Gesang) Sebastian (Bass) Thomas (Gitarre und Gesang) Musikalisch hen si houptsächlich Punkrock gspilt, wobii sie sich in ihrene Texte teilwies mit soziale und g'sellschaftliche Problem befasst hän. B-52 isch au en „Alkohol-Shot“ womer chan i verschiedene Bars bstelle, er beschtaat us Cointreau, Kaluha, Baileys und Rum. Mer zündet en mit emene Füürzüüg aa (flambiere) und dänn trinkt mer alles läär mitemene Röhrli. Und, womer grad bi de Genussmittel sind, isch au no z'vomerke, dass es e Marihuana-Sorte git, die B-52 gnennt wird. D Boeing B-52 Stratofortress isch au en amerikanische Langstreckebomber. Commons: Boeing B-52 – Sammlig vo Multimediadateie Homepage vo de Band B-52-Laager bim AMARC
D Elizabeth Cook (* 4. Februar 1741 z Wapping, London; † 13. Mai 1835 z Clapham, West Sussex; geboreni Batts) isch d Frau vom britische Seefaarer und Entdecker James Cook gsi. D Elizabeth isch d Dochder vom Samuel und dr Mary Batts gsi, wo am Execution Dock z Wapping e Bäiz ghaa häi. Dr Vater isch bald noch dr Geburt vo dr Elizabeth gstorbe. Iiri Mueter het im Juli 1745 z Shadwell wider ghürootet. D Elizabeth isch vo denn aa bin ere befründete Quäkerfamilie z Ilford ufgwaggse. D Elizabeth het dr James Cook am 21. Dezämber 1762 in dr St. Margaret's Church z Barking, Essex, ghürootet, wo dä grad vo sinere zwäite Räis zruggchoo isch. Si häi zämme säggs Chinder ghaa: James Cook (* 13. Oktober 1763; † 1794) Nathaniel Cook (* 14. Dezämber 1764; † 1781) Elizabeth Cook (* 1767; † 1771) Joseph Cook (* 26. August 1768; † 1768) George Cook (* 8. Juli 1772; † 1772) Hugh Cook (* 23. Mai 1776; † 1793) Dr Cook isch am 14. Februar 1779 in der Bucht vo Kealakekua uf Hawaiʻi umbrocht worde und d Elizabeth Cook het vo dr Admiralidäät e Bansion vo 200 Pfund im Joor überchoo. 1788